ಕ್ರಿಸ್ಮಸ್ ಹಬ್ಬಕ್ಕೆ ಯುವರತ್ನನ ಸ್ಪೆಷಲ್ ಕೊಡುಗೆ ಸಂತೋಷ ಆನಂದ್ ರಾಮ್ ಅವರ ನಿರ್ದೇಶನದ, ಹೊಂಬಾಳೆ ಫಿಲಂಸ್ರವರ ಬಹುನಿರೀಕ್ಷಿತ ಚಿತ್ರ ಯುವರತ್ನ. ಪವರ್ ಸ್ಟಾರ್ ಪುನೀತ್ ರಾಜ್ ಕುಮಾರ್ ಅಭಿನಯದ ಯುವರತ್ನ ಚಿತ್ರದ ಎರಡನೇ ಹಾಡು ನೀನಾದೆ ನಾ ಇದೇ ಡಿಸೆಂಬರ್ 25ರಂದು ಹೊಂಬಾಳೆ ಫಿಲಂಸ್ ಯುಟ್ಯೂಬ್ ಚಾನೆಲ್ನಲ್ಲಿ ಬಿಡುಗಡೆಯಾಗಲಿದೆ. ನೀನಾದೆ ನಾ ರೊಮ್ಯಾಂಟಿಕ್ ಹಾಡಿನ ಸಾಹಿತ್ಯವನ್ನು ಕನ್ನಡದಲ್ಲಿ ಗೌಸ್ ಪೀರ್ ಅವರು ಬರೆದಿದ್ದು, ತೆಲುಗಿನಲ್ಲಿ ರಮಜೋಗಯ್ಯ ಶಾಸ್ತ್ರಿಯವರು ಬರೆದಿದ್ದಾರೆ. ಇನ್ನು ಈ ಹಾಡಿಗೆ ಶ್ರೇಯಾ ಘೋಷಾಲ್ ಹಾಗೂ ಅರ್ಮಾನ್ ಮಲಿಕ್ ದನಿಯಾಗಿದ್ದಾರೆ. ಇನ್ನು ಚಿತ್ರದ ಮೊದಲನೇ ಹಾಡು ಪವರ್ ಆಫ್ ಯೂತ್ ಲಿರಿಕಲ್ ಸಾಂಗ್ನ್ನು ಡಿಸೆಂಬರ್ 2ರಂದು ಕುರುಬರಹಳ್ಳಿಯ ರಾಜಕುಮಾರ್ ಪ್ರತಿಮೆ ಎದುರು ಅಭಿಮಾನಿಗಳೇ ರಿಲೀಸ್ ಮಾಡಿದ್ದರು.